C 303/32
LT
Europos Sąjungos oficialusis leidinys
2022 8 8
Pirmajame apeliacinio skundo pagrinde apeliantė tvirtina, kad Bendrasis Teismas padarė teisės klaidą, patvirtindamas Komisijos kompetenciją konstatuoti SESV 101 straipsnio ir EEE susitarimo 53 straipsnio pažeidimą ir už tai bausti, kiek tai susiję su krovinių vežimo iš trečiųjų šalių į EEE (t. y. atvykstamieji maršrutai) oro transportu paslauga.
Konkrečiai apeliantė tvirtina, kad Komisija padarė teisės klaidą, kai taikė neteisingą teisinį kriterijų, nustatydama kompetenciją viešosios tarptautinės, o ne ES teisės pagrindu, ir bet kuriuo atveju klaidingai taikė apibrėžto poveikio standartus pagal viešąją tarptautinę teisę.
Antrajame apeliacinio skundo pagrinde apeliantė teigia, kad Bendrasis Teismas padarė teisės klaidą, pritardamas Komisijos išvadai, kad veiksmai, kuriuose apeliantė dalyvavo, buvo pažeidimas dėl tikslo.
Konkrečiai kalbant, Bendrasis Teismas padarė teisės klaidą, pritardamas Komisijos išvadai, kad veiksmai susiję su komisinių ir papildomo saugumo mokesčio nemokėjimu, buvo pažeidimas dėl tikslo.
Trečiajame apeliacinio skundo pagrinde apeliantė tvirtina, kad Bendrasis Teismas padarė teisės klaidą, kai klaidingai nustatė bei taikė teisinį kriterijų, siekiant konstatuoti vieną ir tęstinį pažeidimą bei klaidingai pritarė sprendimui, kuriuo apeliantei skirta bauda už šį vieną ir tęstinį pažeidimą.
Konkrečiai kalbant, Bendrasis Teismas padarė teisės klaidą, nuspręsdamas, kad Komisija teisingai nustatė veiksmų, sudarančių vieną ir tęstinį pažeidimą, papildantį ir nuolatinį pobūdį.
Ketvirtajame apeliacinio skundo pagrinde apeliantė tvirtina, kad Bendrasis Teismas padarė teisės klaidą, nuspręsdamas, kad apeliantė atsakinga už visus vieno ir tęstinio pažeidimo aspektus, kai faktiškai tai buvo ribotas dalyvavimas, taip pat apeliantė nurodo vienodo vertinimo principo pažeidimą, kiek tai susiję su apeliantės dalyvavimo, nemokant komisinių ir papildomo saugumo mokesčio, vertinimu bei klaidingu apeliantės tęstinių veiksmų, susijusių su papildomo saugumo mokesčiu, laikotarpiais, dėl kurių nebuvo pateikta jokių dalyvavimo įrodymų, nustatymu.
2022 m. birželio 17 d.
SAS Cargo Group A/S, Scandinavian Airlines System Denmark-Norway-Sweden, SAS AB pateiktas apeliacinis skundas dėl 2022 m. kovo 30 d.
Bendrojo Teismo (ketvirtoji išplėstinė kolegija) priimto sprendimo byloje T-324/17, SAS Cargo Group ir kt. / Komisija (Byla C-403/22 P) (2022/C 303/39) Proceso kalba: anglų Šalys Apeliantės: SAS Cargo Group A/S, Scandinavian Airlines System Denmark-Norway-Sweden, SAS AB, atstovaujamos advokater B. Creve ir M. Kofmann bei avocats J. Killick ir G. Forwood Kita proceso šalis: Europos Komisija
Apeliančių reikalavimai Apeliantės Teisingumo Teismo prašo — panaikinti skundžiamą sprendimą, kiek juo atmestas apeliančių ieškinys dėl panaikinimo; — panaikinti visą 2017 m. kovo 17 d.
Komisijos sprendimą C(2017) 1742 final byloje pagal Sutarties dėl Europos Sąjungos veikimo 101 straipsnį, EEE susitarimo 53 straipsnį ir Europos bendrijos ir Šveicarijos Konfederacijos susitarimo dėl oro transporto 8 straipsnį (Byla AT.39258 – Krovinių vežimas oro transportu) (toliau – sprendimas) ar jo dalį, kiek jis susijęs su apeliantėmis; — panaikinti arba iš esmės sumažinti apeliantėms skirtą baudą; — nepatenkinus šių reikalavimų, grąžinti bylą Bendrajam Teismui, kad šis priimtų sprendimą atsižvelgdamas į Teisingumo Teismo sprendimą; ir — nurodyti Komisijai padengti bylinėjimosi išlaidas, patirtas per apeliacinį procesą ir per procesą Bendrajame Teisme.